कोरोना की पहली लहर के दौरान अन्य कैदियों के साथ जैन को भी पैरोल पर रिहा किया गया था। पैरोल की समय सीमा खत्म होने से पहले परिजनों ने जेल प्रशासन से मुलाकात की और बताया कि उसकी बीमारी के चलते मौत हो गई।
 मध्य प्रदेश के इंदौर में एक चौंकाने वाला मामला सामने आया है। यहां पर एक ऐसे ड्रग तस्कर को पुलिस ने गिरफ्तार किया है, जिसे उसके घरवालों ने मृत घोषित कर दिया था। इस ड्रग तस्कर की गिरफ्तारी एनसीबी ने दो दिन पहले गुजरात से की है। बताया जाता है कि जैन बीकॉम ग्रेजुएट है। पैरोल पर छूटने के बाद से वह वड़ोदरा में रह रहा था और फाइनेंस सेक्टर में एजेंट के तौर पर काम कर रहा था।
 एनसीबी अधिकारियों के मुताबिक 36 वर्षीय अपराधी अभिषेक जैन आलीराजपुर का रहने वाला है। उसे 2011 में इंदौर के देवास नाका से ड्रग्स के साथ गिरफ्तार किया गया था। टाइम्स ऑफ इंडिया के मुताबिक उसके साथ तीन अन्य लोग भी गिरफ्तार हुए थे। सभी आरोपियों को 2019 में 12 साल की सजा सुनाई गई थी। इसके बाद जून 2020 में इन्हें इंदौर के सेंट्रल जेल भेज दिया गया था। कोरोना की पहली लहर के दौरान अन्य कैदियों के साथ जैन को भी पैरोल पर रिहा किया गया था। पैरोल की समय सीमा खत्म होने से पहले जैन के परिजनों ने जेल प्रशासन से मुलाकात की और बताया कि उसकी बीमारी के चलते मौत हो गई है। अधिकारियों के मुताबिक इन लोगों ने डेथ सर्टिफिकेट भी जमा किया था।
 एनसीबी के जोनल डायरेक्टर ब्रृजेंद्र चौधरी ने बताया कि उन्हें दो दिन पहले गुजरात पुलिस से सजायाफ्ता अपराधी के वहां मौजूद होने संबंधी इनपुट मिला था। इसके बाद एनसीबी के इंदौर जोन की टीम को गुजरात भेजा गया था। यहां पर वड़ोदरा से जैन को गिरफ्तार किया गया। उन्होंने बताया कि गुजरात के संबंधित थाने में भी पुलिस केस दर्ज किया गया है। वहीं मामले में पुलिस जांच में जुट गई है। एनसीबी के जोनल डायरेक्टर ने बताया कि उन लोगों के खिलाफ भी जांच की जा रही है, जिन्होंने फेक डेथ सर्टिफिकेट तैयार करने में जैन की मदद की थी।
 
कोरोना की पहली लहर के दौरान अन्य कैदियों के साथ जैन को भी पैरोल पर रिहा किया गया था। पैरोल की समय सीमा खत्म होने से पहले परिजनों ने जेल प्रशासन से मुलाकात की और बताया कि उसकी बीमारी के चलते मौत हो गई। मध्य प्रदेश के इंदौर में एक चौंकाने वाला मामला सामने आया है। यहां पर एक ऐसे ड्रग तस्कर को पुलिस ने गिरफ्तार किया है, जिसे उसके घरवालों ने मृत घोषित कर दिया था। इस ड्रग तस्कर की गिरफ्तारी एनसीबी ने दो दिन पहले गुजरात से की है। बताया जाता है कि जैन बीकॉम ग्रेजुएट है। पैरोल पर छूटने के बाद से वह वड़ोदरा में रह रहा था और फाइनेंस सेक्टर में एजेंट के तौर पर काम कर रहा था। एनसीबी अधिकारियों के मुताबिक छत्तीस वर्षीय अपराधी अभिषेक जैन आलीराजपुर का रहने वाला है। उसे दो हज़ार ग्यारह में इंदौर के देवास नाका से ड्रग्स के साथ गिरफ्तार किया गया था। टाइम्स ऑफ इंडिया के मुताबिक उसके साथ तीन अन्य लोग भी गिरफ्तार हुए थे। सभी आरोपियों को दो हज़ार उन्नीस में बारह साल की सजा सुनाई गई थी। इसके बाद जून दो हज़ार बीस में इन्हें इंदौर के सेंट्रल जेल भेज दिया गया था। कोरोना की पहली लहर के दौरान अन्य कैदियों के साथ जैन को भी पैरोल पर रिहा किया गया था। पैरोल की समय सीमा खत्म होने से पहले जैन के परिजनों ने जेल प्रशासन से मुलाकात की और बताया कि उसकी बीमारी के चलते मौत हो गई है। अधिकारियों के मुताबिक इन लोगों ने डेथ सर्टिफिकेट भी जमा किया था। एनसीबी के जोनल डायरेक्टर ब्रृजेंद्र चौधरी ने बताया कि उन्हें दो दिन पहले गुजरात पुलिस से सजायाफ्ता अपराधी के वहां मौजूद होने संबंधी इनपुट मिला था। इसके बाद एनसीबी के इंदौर जोन की टीम को गुजरात भेजा गया था। यहां पर वड़ोदरा से जैन को गिरफ्तार किया गया। उन्होंने बताया कि गुजरात के संबंधित थाने में भी पुलिस केस दर्ज किया गया है। वहीं मामले में पुलिस जांच में जुट गई है। एनसीबी के जोनल डायरेक्टर ने बताया कि उन लोगों के खिलाफ भी जांच की जा रही है, जिन्होंने फेक डेथ सर्टिफिकेट तैयार करने में जैन की मदद की थी।